Анёльская духоўнасць Папы Пія ХІІ праяўлялася ў арыгінальным поглядзе на святароў як на анёлаў. Думка гэта паходзіць ад прарока Малахіі (Мал 2,7), дзе ён кажа аб святарах як аб анёлах. Гэтым тэкстам быў натхнёны і заснавальнік Кангрэгацыі Сясцёр ад Анёлаў арцыбіскуп Вінцэнты Ключыньскі, пішучы аб святарах як анёлах зямлі. А Анёльскі Пастыр напісаў найпрыгажэйшую малітву за святароў, фрагмент якой гучыць так: О Езу, няхай будуць яны праўдзівымі анёламі твайго люду. Анёламі чыстымі, ставячымі на першае месца тваю Божую любоў па-над кожнай іншай, хаця б чыстай і святой, але зямной і людской.